หนูเป็นโรคกระเพาะ แสบกระเพาะ ช่วงเดือนเมษาไปหา หลังทานยากระเพาะ อาการดีขึ้นแล้วค่ะ แต่มีอาการถ่ายชีด เป็นๆหายๆ ตอนนี้ยังเป็นอยู่ค่ะ ( บางครั้งมีฉี่สีเข้มขึ้นนิดหน่อยเป็นไม่บ่อยนะคะ )
สวัสดีค่ะภาวะกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการที่พบได้บ่อยเช่นปวดท้องช่วงบนค่อนไปทางซ้ายได้ มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารส่วนสีของอุจจาระนั้น ถ้ามีกระเพาะอาหารอักเสบจนมีแผล มีเลือดออก อาจจะถ่ายดำ แต่การถ่ายสีซีดนั้นอาจจะไม่ได้เกี่ยวข้องกับภาวะกระเพาะอาหารอักเสบโดยตรงค่ะ แต่อาจจะเกี่ยวกับภาวะอื่นๆเช่น การมีท่อน้ำดีอุดตัน สีของอาหารที่รับประทาน แนะนำว่าถ้าอุจจาระสีซีด ปัสสาวะสีเข้มชัดเจน ร่วมกับมีอาการตัวเหลือง ตาเหลืองร่วมด้วย ให้รีบไปพบแพทย์